
Avaliku ürituse „SEBE uute Ida-Virumaa suunal kaugbussiliinidel reisijate teenindamist alustavate teenindamist alustavate busside esitlus/näitus ” loa taotluse rahuldamine

1. Asjaolud ja menetluse käik

18.05.2012.a. esitas AS SEBE, (reg.kood 10077848) Narva Linnavalitsuse Linnavara- ja Majandusametile avaliku ürituse loa taotluse.

AS SEBE kavandab läbi viia 31.05.2012.a kella 12.00-14.00. avalik üritus „SEBE uute Ida-Virumaa suunal kaugbussiliinidel reisijate teenindamist alustavate teenindamist alustavate busside esitlus/näitus”. Üritus suunatud avalikkusele. Ürituse raames toimub  uute busside esitlus ning proovisõidu tegemine.
Sihtgrupiks on linnaelanikud ja külalised.  Eeldatav osavõtjate arv on 150 inimest. Sissepääs on kõikidele  külastajatele tasuta. Alkohoolsete jookide müük ei toimu.  
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada AS SEBE taotlus avaliku ürituse „SEBE uute Ida-Virumaa suunal kaugbussiliinidel reisijate teenindamist alustavate teenindamist alustavate busside esitlus/näitus ” läbiviimiseks. 

3.2. Avaliku ürituse korraldajaks on AS SEBE, reg.kood 10077848,  Betooni 6a, Tallinn.
3.3. Ürituse läbiviimise kohaks on Peetri plats, Narva, 
3.4. Avalik üritus toimub 31.05.2012.a kell 12.00-14.00.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

